ກໍາລັງທະຫານຊີເຣຍ ໂຈມຕີເມືອງ Homs ກ່ອນທີມສັງເກດການຢູເອັນ ຈະໄປເຖິງ
​ສະຫະ​ປະຊາ​ຊາດ ​ໄດ້​ອະນຸມັດ​ ໃຫ້​ສົ່ງ​ທີ​ມສັງເກດ​ການທະຫານ ​ທີ່​ບໍ່​ຖື​ອາວຸດ​ ຫລາຍ​ເຖິງ 30 ຄົນ ​ໄປ​ປະ​ຈໍາ​​ຢູ່​ຊີ​ເຣຍ ​ໃນ​ໄວໆນີ້.
ກໍາລັງຂອງຝ່າຍລັດຖະບານຊີເຣຍ ໄດ້ລະດົມຍິງປືນໃຫຍ່ໃສ່ຫລາຍໆເຂດຂອງຝ່າຍກະບົດ ໃນເມືອງ Homs ທີ່ເປັນຈຸດແຫ່ງການຂັດແຍ້ງກັນ ໃນວັນອາທິດມື້ນີ້ ບໍ່ເທົ່າໃດຊົ່ວໂມງ ກ່ອນໜ້າທີມນັກສັງເກດການຂອງສະຫະປະຊາຊາດທີ່ບໍ່ປະກອບອາວຸດທີມນຶ່ງ ມີກໍານົດ ເດີນທາງໄປເຖິງປະເທດທີ່ ມີເສິກສົງຄາມນັ້ນ ພວກນັກເຄຶ່ອນໄຫວ ຢູ່ໃນຄຸ້ມ Khalidiya ຂອງເມືອງ Homs ຊຶ່ງເປັນນຶ່ງໃນຫລາຍໆຄຸ້ມ ທີ່ຖືກໂຈມຕີໂດຍທະຫານຂອງລັດຖະບານນັ້ນ ລາຍ ງານວ່າ ມີການຍິງປືນຄົກ ແລະປືນ ກົນຢ່າງໜັກ ຢູ່ທົ່ວໄປ ທ່ານ Rami Abdelrahman ຫົວໜ້າກຸ່ມສັງເກດສິດທິມະນຸດຊີເຣຍ ທີ່ມີ ສໍານັກງານຢູ່ປະ ເທດອັງກິດ ກ່າວວ່າ ກໍາລັງຂອງຝ່າຍລັດຖະບານໄດ້ລະ ດົມຍິງປືນໃຫຍ່ໃສ່ ສາມລູກຕໍ່ນຶ່ງ ນາທີ ພວກນັກເຄຶ່ອນໄຫວທີ່ຢູ່ເມືອງ Homs ກ່າວວ່າ ຄຸ້ມ Bayada, Jouret el-Shayah Qarabees ແລະເມືອງ Qusour ກໍຖືກຍິງເຊັ່ນກັນ ທີ່ແຫ່ງອື່ນອີກນັ້ນ ພວກກະບົດທີ່ຕໍ່ສູ້ເພື່ອໂຄ່ນລົ້ມທ່ານ Bashar al-Assad ປະທານາທິ ບໍດີຊີເຣຍ ໄດ້ໂຈມຕີສະຖານີຕໍາຫລວດແຫ່ງນຶ່ງຢູ່ ແຂວງ Aleppo ທາງພາກເໜືອຂອງ ປະເທດ ໃນການລົງຄະແນນສຽງເຫັນພ້ອມຢ່າງເປັນເອກະສັນເມື່ອວັນເສົາວານນີ້ ສະພາຄວາມໝັ້ນ ຄົງອົງການສະຫະປະຊາຊາດ ໄດ້ອະນຸມັດໃຫ້ສົ່ງທີມສັງ ເກດການທະຫານທີ່ບໍ່ປະກອບອາ ວຸດ ຫລາຍເຖິງ 30 ຄົນ ໄປປະຈໍາການຢູ່ຊີເຣຍ ໃນບໍ່ເທົ່າໃດມື້ຂ້າງໜ້ານີ້ ໂຄສົກຄົນນຶ່ງຂອງທ່ານ ໂຄຟິ ອັນນັນ ທູດພິເສດຂອງສະຫະປະຊາຊາດ ແລະສັນນິບາດ ອາຣັບກ່າວວ່າ ທີມທະຫານສັງເກດການ 6 ຄົນທໍາອິດຈະໄປເຖິງຊີເຣຍໃນວັນອາທິດມື້ນີ້ ກຸ່ມສັງເກດການດັ່ງກ່າວມີໜ້າທີ່ລາຍງານໃຫ້ຮູ້ວ່າ ກໍາລັງທີ່ນິຍົມທ່ານ Assad ແລະ ພວກນັກລົບປະກອບອາ ວຸດຝ່າຍຄ້ານ ກໍາລັງປະຕິບັດຕາມແຜນການສັນຕິພາບຫົກຂໍ້ ຂອງທ່ານອັນນັນ ຫລືບໍ່ ມະຕິທີ່ຖືກຮັບຜ່ານເອົາໃນວັນເສົາວານນີ້ ອະນຸຍາດໃຫ້ເພີ່ມພວກນັກສັງເກດຂື້ນເປັນ 250 ຄົນໄດ້ ເວລາສະພາບການຄືນສູ່ປົກກະຕິແລ້ວ ທ່ານ Bashar Ja’afari ເອກອັກຄະລັດຖະທູດຊີເຣຍ ໄດ້ເນັ້ນຍໍ້າຄວາມ ມຸ້ງໝັ້ນຂອງປະ ເທດຂອງທ່ານ ຕໍ່ແຜນການຂອງອົງການສະຫະປະຊາຊາດ ທີ່ຮຽກຮ້ອງ ໃຫ້ມີການຢຸດຍິງ ຖອນກໍາລັງທະຫານ ມີການໂອ້ລົມກັນລະຫວ່າງລັດຖະບານແລະຝ່າຍຄ້ານ ແລະການຜັນ ປ່ຽນທາງການເມືອງສໍາລັບປະເທດດັ່ງກ່າວ